**פליפה מאסה** (פורטוגזית: Felipe Massa; נולד ב-25 באפריל 1981) הוא נהג מרוצים ברזילאי. התחרה באליפות הפורמולה 1 במשך חמש עשרה עונות עבור קבוצת סאובר, פרארי וויליאמס. בעונת עונת 2008 הגיע להישג הטוב ביותר כשסיים את העונה במקום השני. בסיום עונת 2017 פרש מהאליפות. התחרה במשך שנתיים באליפות הפורמולה אי, ממנה פרש בסיום עונת 2019/2020.

לאחר פרישתו מונה לנשיא מועצת הקארטינג הבינלאומית מטעם הפדרציה הבינלאומית לרכב (FIA).

קריירת מרוצים
-------------

מאסה, יליד סאו פאולו, החל להתחרות במרוצי קארטינג בגיל 8. לאחר עונתו הראשונה, אותה סיים במקום הרביעי, הוא החל להשתתף באליפויות לאומיות ובינלאומיות במשך 7 שנים. בשנת 1998 עבר להתחרות במרוצי הפורמולה שברולט בברזיל. בעונתו הראשונה סיים מאסה במקום החמישי וכעבור עונה ניצח 3 מעשרת המרוצים בדרך לזכייה באליפות. בשנת 2000 עבר לאיטליה כדי להתחרות במרוצים בקטגוריית פורמולה רנו. באותה שנה הוא זכה באליפות איטליה וכן ובאליפות אירופה בקטגוריית מרוצים זו. לאחר מכן התקדם לסדרת יורו פורמולה 3000, בה נחל הצלחה כשניצח בשישה מתוך שמונת המרוצים וזכה באליפות לעונת 2001. בעקבות הצלחתו במרוצי פורמולה 3000, שהייתה אז קטגוריית המרוצים השנייה בטיבה לאחר הפורמולה 1, זומן מאסה למבחנים בקבוצת סאובר מהפורמולה 1, שהחתימה אותו על חוזה לעונת 2002.

### פורמולה 1

#### 2002-2005: סאובר

בעונת 2002, עונתו הראשונה של מאסה בפורמולה 1, הוא חבר לניק היידפלד כנהג השני של קבוצת סאובר והצליח לזכות ב-4 נקודות אליפות. בעונת 2003, בעקבות חזרתו של היינץ הארלד פרנצן לסאובר, עבר מאסה לקבוצת פרארי, שם שימש כנהג מבחן. בעונת 2004, לאחר שצבר מעט ניסיון בפרארי, שב מאסה לסאובר וזכה ב-12 נקודות אליפות כאשר המרוץ הטוב ביותר שלו באותה עונה היה הגרנד פרי הבלגי, בו סיים במקום הרביעי. ג'אנקרלו פיסיקלה, הנהג השני של סאובר, צבר באותה עונה 22 נקודות. בעונת 2005 זכה מאסה ב-11 נקודות אך הקדים במרבית המרוצים את חברו לקבוצה ז'אק וילנב ואף דורג לפניו באליפות הנהגים בסיום העונה.

בעונת 2006 הצטרף מאסה בשנית לפרארי, הפעם כנהג מרוצים לצידו של מיכאל שומאכר. במרוץ החמישי של העונה, הגרנד פרי האירופי שנערך בנורבורגרינג, סיים מאסה על הפודיום לראשונה בקריירת הפורמולה 1 שלו. הוא סיים את המרוץ במקום השלישי, אחרי שומאכר ופרננדו אלונסו, שזכה באליפות באותה עונה. בהמשך העונה הוא סיים על הפודיום בשלושה מרוצים רצופים, בארצות הברית, בצרפת, גרמניה ויפן, לפני שהצליח לזכות גם בניצחונו הראשון בגרנד פרי טורקיה. גם את המרוץ האחרון של העונה בברזיל סיים מאסה במקום הראשון והפך לנהג הברזילאי הראשון מאז איירטון סנה בעונת 1993 שמנצח בגרנד פרי בברזיל. במהלך העונה צבר מאסה 80 נקודות אליפות וסיים במקום השלישי הכללי, לאחר אלונסו ושומאכר.

#### 2006-2013: פרארי

פרק זה לוקה בחסר. אנא תרמו לוויקיפדיה והשלימו אותו. 
במהלך עונת 2006 הודיע שומאכר על פרישתו בסיום העונה ובכך הבטיח את מקומו של מאסה בקבוצה בעונה הבאה. כשנתיים לאחר מכן, ביולי 2008, אמר שומאכר כי החליט לפרוש כדי שמאסה לא ימצא את עצמו ללא קבוצה, בעקבות מעברו של קימי רייקונן לפרארי בעונת 2007.

עונת 2007 נפתחה בצורה לא טובה עבור מאסה. במרוץ הראשון באוסטרליה סבל מאסה מבעיות בתיבת ההילוכים שאילצו אותו להחליף מנוע לפני המרוץ. בעקבות החלפת המנוע הוא נענש בהורדה של 10 מקומות בזינוק ופתח את המרוץ מהמקום ה-22. למרות זאת הוא הצליח לסיים את המרוץ במקום השישי בזכות אסטרטגיה של עצירת תדלוק אחת. גם המרוץ הבא במלזיה לא היה מוצלח במיוחד עבור מאסה. הוא זינק מהפול פוזישן אולם כבר בהקפה הראשונה חלפו על פניו פרננדו אלונסו ולואיס המילטון. מאסה ניסה לעקוף חזרה את המילטון אך נזרק לשולי המסלול וירד למקום החמישי, בו גם סיים את המרוץ. שני המרוצים הבאים, בבחריין ובספרד, היו טובים יותר ומאסה ניצח בשניהם לאחר שזינק מהפול פוזישן. במרוץ הרחובות במונקו סיים במקום השלישי. בגרנד פרי הקנדי נפסל מאסה מהמרוץ לאחר שיצא מרחבת הטיפולים כשהרמזור האדום דלק. לאחר מכן ניצח עונה שנייה ברציפות בגרנד פרי טורקיה ועד תום העונה סיים על הפודיום בשישה מרוצים נוספים, כולל מקום שני במרוץ הביתי שלו בברזיל. את העונה סיים מאסה במקום הרביעי בדירוג הנהגים עם 94 נקודות כשחברו לקבוצה קימי רייקונן זוכה באליפות העולם.

מאסה בגרנד פרי הקנדי של עונת 2008
עונת 2008 הייתה העונה הטובה ביותר בקריירה של מאסה. למרות שלא סיים את שני המרוצים הראשונים של העונה, הצליח מאסה לנצח במרוצי הגרנד פרי של בחריין, טורקיה, צרפת, אירופה ובלגיה, והגיע למרוץ האחרון בברזיל כשהוא בפיגור של 7 נקודות מלואיס המילטון שהוליך את אליפות הנהגים. את מקצה הדירוג בברזיל סיים מאסה ראשון וזינק מהפול פוזישן, בעוד המילטון, שהיה צריך לסיים במקום החמישי ומעלה כדי להבטיח את האליפות, זינק מהמקום הרביעי. מאסה הוליך את המרוץ לכל אורכו, כאשר מספר הקפות לפני הסיום עקף סבסטיאן פטל את המילטון והורידו למקום השישי. אנשי פרארי כבר החלו לחגוג כשמאסה חצה ראשון את קו הסיום, אולם טימו גלוק האט במטרים האחרונים של המסלול ואיפשר לפטל והמילטון לחלוף על פניו, לסיים חמישי ולזכות באליפות העולם בסיום דרמטי.

עונת 2009 נפתחה בצורה רעה עבור מאסה וקבוצת פרארי, שלא הצליחה להעמיד מכונית תחרותית. מאסה לא הצליח לסיים שניים מתוך ארבעת המרוצים הראשונים וזכה בנקודות הראשונות שלו רק במרוץ החמישי בספרד, אותו סיים במקום השישי. במרוץ בספרד החלה התאוששות מסוימת של פרארי ומאסה מפתיחת העונה החלשה ועד הגרנד פרי ההונגרי הצליח מאסה לצבור 22 נקודות, כולל פודיום אחד בגרנד פרי בגרמניה. במקצה הדירוג בהונגריה עבר מאסה תאונה קשה. קפיץ שהשתחרר ממכונית הבראון GP של רובנס באריקלו פגע בקסדתו של מאסה וגרם לו לשבר בגולגולת. בעקבות הפגיעה איבד מאסה את השליטה במכונית והתנגש בקיר הבטיחות. הוא פונה במסוק לבית חולים בבודפשט, שם נותח בראשו. כיומיים לאחר התאונה יצא מאסה ממצב של סכנת חיים אך באותה עת היה חשש שלא יוכל לשוב להתחרות בפורמולה 1. אף על פי כן, קצב החלמתו של מאסה היה מהיר למדי והוא שב להתחרות כבר בפתיחת עונת 2010. בזמן היעדרו של מאסה ניסה מיכאל שומאכר לשוב מפרישה ולהתחרות במקומו, אולם פציעה בצוואר שנגרמה כתוצאה מתאונת אופנוע מספר חודשים קודם לכן מנעה זאת. לבסוף נבחר לוקה בדואר, נהג המבחן של פרארי, כמחליפו של מאסה. לאחר שני מרוצים שבהם הציג בדואר יכולת ירודה הוא הוחלף עד לסיום העונה בג'אנקרלו פיסיקלה שנהג לפני כן בקבוצת פורס אינדיה.

המרוץ הראשון בעונת 2010 נערך בבחריין. מאסה סיים במקום השני לאחר פרננדו אלונסו, שהצטרף בעונה זו לפרארי במקומו של קימי רייקונן.

#### 2014-2017: ויליאמס

פרק זה לוקה בחסר. אנא תרמו לוויקיפדיה והשלימו אותו. 
בגרנד פרי איטליה של עונת 2016 הודיעה מאסה על פרישתו ממרוצי הפורמולה 1. אך עקב עזיבתו של בן קבוצתו ולטרי בוטאס למרצדס קבוצת וויליאמס הודיעה בינואר שמאסה חזר בהחלטתו מפרישה וימשיך להתחרות בוויליאמס עונה נוספת.

לאחר פרישתו נבחר כנשיא המועצה לענייני קארטיג של הפדרציה הבינלאומית לרכב (CIK-FIA).

### פורמולה אי

כחצי שנה לאחר שפרש מאליפות הפורמולה 1 הצטרף מאסה לקבוצת ונטורי המתחרה באליפות הפורמולה אי לקראת העונה החמישית של האליפות.

מרוצים
------

### פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | סאובר - רד בול | אוסטרליהאוסטרליהפרש | מלזיהמלזיה6 | ברזילברזילפרש | סן מרינוסן מרינו8 | ספרדספרד5 | אוסטריהאוסטריהפרש | מונקומונקופרש | קנדהקנדה9 | גרמניהגרמניה6 | בריטניהבריטניה9 | צרפתצרפתפרש | גרמניהגרמניה7 | הונגריההונגריה7 | בלגיהבלגיהפרש | איטליהאיטליהפרש | ארצות הבריתארצות הברית | יפןיפןפרש |  |  |  |  | 13 | 4 |
| 2004 | סאובר - רד בול | אוסטרליהאוסטרליהפרש | מלזיהמלזיה8 | בחרייןבחריין12 | סן מרינוסן מרינו10 | ספרדספרד9 | מונקומונקו5 | גרמניהגרמניה9 | קנדהקנדהפרש | ארצות הבריתארצות הבריתפרש | צרפתצרפת13 | בריטניהבריטניה9 | גרמניהגרמניה13 | הונגריההונגריהפרש | בלגיהבלגיה4 | איטליהאיטליה12 | הרפובליקה העממית של סיןהרפובליקה העממית של סין8 | יפןיפן9 | ברזילברזיל8 |  |  |  | 12 | 12 |
| 2005 | סאובר | אוסטרליהאוסטרליה10 | מלזיהמלזיה10 | בחרייןבחריין7 | סן מרינוסן מרינו10 | ספרדספרד11† | מונקומונקו9 | גרמניהגרמניה14 | קנדהקנדה4 | ארצות הבריתארצות הבריתDNS | צרפתצרפתפרש | בריטניהבריטניה10 | גרמניהגרמניה8 | הונגריההונגריה14 | טורקיהטורקיהפרש | איטליהאיטליה9 | בלגיהבלגיה10 | ברזילברזיל11 | יפןיפן10 | הרפובליקה העממית של סיןהרפובליקה העממית של סין6 |  |  | 13 | 11 |
| 2006 | פרארי מרלבורו | בחרייןבחריין9 | מלזיהמלזיה5 | אוסטרליהאוסטרליהפרש | סן מרינוסן מרינו4 | גרמניהגרמניה3 | ספרדספרד4 | מונקומונקו9 | בריטניהבריטניה5 | קנדהקנדה5 | ארצות הבריתארצות הברית2 | צרפתצרפת3 | גרמניהגרמניה2 | הונגריההונגריה7 | טורקיהטורקיה1 | איטליהאיטליה9 | הרפובליקה העממית של סיןהרפובליקה העממית של סיןפרש | יפןיפן2 | ברזילברזיל1 |  |  |  | **3** | **80** |
| 2007 | פרארי מרלבורו | אוסטרליהאוסטרליה6 | מלזיהמלזיה5 | בחרייןבחריין1 | ספרדספרד1 | מונקומונקו3 | קנדהקנדהנפסל | ארצות הבריתארצות הברית3 | צרפתצרפת2 | בריטניהבריטניה5 | גרמניהגרמניה2 | הונגריההונגריה13 | טורקיהטורקיה1 | איטליהאיטליה פרש | בלגיהבלגיה2 | יפןיפן6 | הרפובליקה העממית של סיןהרפובליקה העממית של סין3 | ברזילברזיל2 |  |  |  |  | 4 | 94 |
| 2008 | פרארי מרלבורו | אוסטרליהאוסטרליהפרש | מלזיהמלזיהפרש | בחרייןבחריין1 | ספרדספרד2 | טורקיהטורקיה1 | מונקומונקו3 | קנדהקנדה5 | צרפתצרפת1 | בריטניהבריטניה13 | גרמניהגרמניה3 | הונגריההונגריה17† | ספרדספרד1 | בלגיהבלגיה1 | איטליהאיטליה6 | סינגפורסינגפור13 | יפןיפן7 | הרפובליקה העממית של סיןהרפובליקה העממית של סין2 | ברזילברזיל1 |  |  |  | **2** | **97** |
| 2009 | פרארי מרלבורו | אוסטרליהאוסטרליהפרש | מלזיהמלזיה9 | הרפובליקה העממית של סיןהרפובליקה העממית של סיןפרש | בחרייןבחריין14 | ספרדספרד6 | מונקומונקו4 | טורקיהטורקיה6 | בריטניהבריטניה4 | גרמניהגרמניה3 | הונגריההונגריהDNS | ספרדספרד | בלגיהבלגיה | איטליהאיטליה | סינגפורסינגפור | יפןיפן | ברזילברזיל | איחוד האמירויות הערביותאיחוד האמירויות הערביות |  |  |  |  | 11 | 22 |
| 2010 | פרארי מרלבורו | בחרייןבחריין2 | אוסטרליהאוסטרליה3 | מלזיהמלזיה7 | הרפובליקה העממית של סיןהרפובליקה העממית של סין9 | ספרדספרד6 | מונקומונקו4 | טורקיהטורקיה7 | קנדהקנדה15 | ספרדספרד11 | בריטניהבריטניה15 | גרמניהגרמניה2 | הונגריההונגריה4 | בלגיהבלגיה4 | איטליהאיטליה3 | סינגפורסינגפור8 | יפןיפןפרש | קוריאה הדרומיתקוריאה הדרומית3 | ברזילברזיל15 | איחוד האמירויות הערביותאיחוד האמירויות הערביות10 |  |  | 6 | 144 |
| 2011 | פרארי מרלבורו | אוסטרליהאוסטרליה7 | מלזיהמלזיה5 | הרפובליקה העממית של סיןהרפובליקה העממית של סין6 | טורקיהטורקיה11 | ספרדספרדפרש | מונקומונקופרש | קנדהקנדה6 | ספרדספרד5 |  |  |  |  |  |  |  |  |  |  |  |  |  | 6 | 118 |
| פרארי |  |  |  |  |  |  |  |  | בריטניהבריטניה5 | גרמניהגרמניה5 | הונגריההונגריה6 | בלגיהבלגיה8 | איטליהאיטליה6 | סינגפורסינגפור9 | יפןיפן7 | קוריאה הדרומיתקוריאה הדרומית6 | הודוהודופרש | איחוד האמירויות הערביותאיחוד האמירויות הערביות5 | ברזילברזיל5 |  |
| 2012 | פרארי | אוסטרליהאוסטרליהפרש | מלזיהמלזיה15 | הרפובליקה העממית של סיןהרפובליקה העממית של סין13 | בחרייןבחריין9 | ספרדספרד15 | מונקומונקו6 | קנדהקנדה10 | ספרדספרד16 | בריטניהבריטניה4 | גרמניהגרמניה12 | הונגריההונגריה9 | בלגיהבלגיה5 | איטליהאיטליה4 | סינגפורסינגפור8 | יפןיפן2 | קוריאה הדרומיתקוריאה הדרומית4 | הודוהודו6 | איחוד האמירויות הערביותאיחוד האמירויות הערביות7 | ארצות הבריתארצות הברית4 | ברזילברזיל3 |  | 7 | 122 |
| 2013 | פרארי | אוסטרליהאוסטרליה4 | מלזיהמלזיה5 | הרפובליקה העממית של סיןהרפובליקה העממית של סין6 | בחרייןבחריין15 | ספרדספרד3 | מונקומונקופרש | קנדהקנדה8 | בריטניהבריטניה6 | גרמניהגרמניהפרש | הונגריההונגריה8 | בלגיהבלגיה7 | איטליהאיטליה4 | סינגפורסינגפור6 | קוריאה הדרומיתקוריאה הדרומית9 | יפןיפן10 | הודוהודו4 | איחוד האמירויות הערביותאיחוד האמירויות הערביות8 | ארצות הבריתארצות הברית12 | ברזילברזיל7 |  |  | 8 | 112 |
| 2014 | ויליאמס | אוסטרליהאוסטרליהפרש | מלזיהמלזיה7 | בחרייןבחריין7 | הרפובליקה העממית של סיןהרפובליקה העממית של סין15 | ספרדספרד13 | מונקומונקו7 | קנדהקנדה12† | אוסטריהאוסטריה4 | בריטניהבריטניהפרש | גרמניהגרמניהפרש | הונגריההונגריה5 | בלגיהבלגיה13 | איטליהאיטליה3 | סינגפורסינגפור5 | יפןיפן7 | רוסיהרוסיה11 | ארצות הבריתארצות הברית4 | ברזילברזיל3 | איחוד האמירויות הערביותאיחוד האמירויות הערביות2 |  |  | 7 | 134 |
| 2015 | ויליאמס | אוסטרליהאוסטרליה4 | מלזיהמלזיה6 | הרפובליקה העממית של סיןהרפובליקה העממית של סין5 | בחרייןבחריין10 | ספרדספרד6 | מונקומונקו15 | קנדהקנדה6 | אוסטריהאוסטריה3 | בריטניהבריטניה4 | הונגריההונגריה12 | בלגיהבלגיה6 | איטליהאיטליה3 | סינגפורסינגפורפרש | יפןיפן17 | רוסיהרוסיה4 | ארצות הבריתארצות הבריתפרש | מקסיקומקסיקו6 | ברזילברזילנפסל | איחוד האמירויות הערביותאיחוד האמירויות הערביות8 |  |  | 6 | 121 |
| 2016 | ויליאמס | אוסטרליהאוסטרליה5 | בחרייןבחריין8 | הרפובליקה העממית של סיןהרפובליקה העממית של סין6 | רוסיהרוסיה5 | ספרדספרד8 | מונקומונקו10 | קנדהקנדהפרש | אזרבייג'ןאזרבייג'ן10 | אוסטריהאוסטריה20 | בריטניהבריטניה11 | הונגריההונגריה18 | גרמניהגרמניהפרש | בלגיהבלגיה10 | איטליהאיטליה9 | סינגפורסינגפור12 | מלזיהמלזיה13 | יפןיפן9 | ארצות הבריתארצות הברית7 | מקסיקומקסיקו9 | ברזילברזילפרש | איחוד האמירויות הערביותאיחוד האמירויות הערביות | 11 | 51 |
| 2017 | ויליאמס | אוסטרליהאוסטרליה6 | הרפובליקה העממית של סיןהרפובליקה העממית של סין14 | בחרייןבחריין6 | רוסיהרוסיה9 | ספרדספרד13 | מונקומונקו9 | קנדהקנדהפרש | אזרבייג'ןאזרבייג'ןפרש | אוסטריהאוסטריה9 | בריטניהבריטניה10 | הונגריההונגריה | בלגיהבלגיה8 | איטליהאיטליה8 | סינגפורסינגפור11 | מלזיהמלזיה9 | יפןיפן10 | ארצות הבריתארצות הברית9 | מקסיקומקסיקו11 | ברזילברזיל7 | איחוד האמירויות הערביותאיחוד האמירויות הערביות10 |  | 11 | 43 |

### פורמולה אי

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018/2019 | ונטורי | ערב הסעודיתערב הסעודית17 | מרוקומרוקו18 | צ'ילהצ'ילהפרש | מקסיקומקסיקו8 | הונג קונגהונג קונג5 | הרפובליקה העממית של סיןהרפובליקה העממית של סין10 | איטליהאיטליהפרש | צרפתצרפת9 | מונקומונקו3 | גרמניהגרמניה15 | שווייץשווייץ8 | ארצות הבריתארצות הברית16 | ארצות הבריתארצות הברית15 | 15 | 36 |
| 2019/2020 | ונטורי | ערב הסעודיתערב הסעודית12 | ערב הסעודיתערב הסעודית18 | צ'ילהצ'ילה9 | מקסיקומקסיקופרש | מרוקומרוקו17 | גרמניהגרמניהפרש | גרמניהגרמניה | גרמניהגרמניה19 | גרמניהגרמניה9 | גרמניהגרמניה13 | גרמניהגרמניה16 |  |  | 22 | 3 |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פליפה מאסה** |

* 

* אתר האינטרנט הרשמי של פליפה מאסה (באנגלית ובפורטוגזית)
* פליפה מאסה, ברשת החברתית פייסבוק

* פליפה מאסה, ברשת החברתית אקס (טוויטר)

* פליפה מאסה, ברשת החברתית אינסטגרם

* פליפה מאסה, באתר DriverDB לנהגי מרוצים
* מי אתה פליפה מאסה?, באתר ONE‏, 4 בספטמבר 2008

הערות שוליים
------------

1. ↑  ניצן פלד, שומאכר: פרשתי כדי שמאסה לא יהיה מובטל, אתר ערוץ הספורט, 16.07.08
2. ↑  מאסה יישאר תחת הרדמה ביומיים הקרובים, באתר וואלה!‏, 26 ביולי 2009
3. ↑  Felipe Massa becomes the new President of the CIK-FIA, Motrsport.com, 11 December 2017
4. ↑  Venturi announces Massa for season five, E-racing.net, 15 May 2018